L'Ajuntament d'Alaquàs celebra un Ple Extraordinari al Castell per a commemorar el XXV Aniversari de la Constitució dels Ajuntaments Democràtics
03/04/2004 14:20:00

# L'Ajuntament d'Alaquàs celebra un Ple Extraordinari al Castell per a commemorar el XXV Aniversari de la Constitució dels Ajuntaments Democràtics

*   03/04/2004 14:20:00
*   [Imprimir](#)
*   Compartir
*    https://www.alaquas.org/documento.asp?id\_do=9132

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9132%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20celebra%20un%20Ple%20Extraordinari%20al%20Castell%20per%20a%20commemorar%20el%20XXV%20Aniversari%20de%20la%20Constituci%C3%B3%20dels%20Ajuntaments%20Democr%C3%A0tics)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9132/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9132/9132_Form_4.jpg)](https://www.alaquas.org/ficheros/documentos/2004/2/9132/9132_Form_10.jpg "<a href='https://www.alaquas.org/ficheros/documentos/2004/2/9132/9132_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs celebra un Ple Extraordinari al Castell per a commemorar el XXV Aniversari de la Constitució dels Ajuntaments Democràtics</a>")

En l'acte es va realitzar un homenatge a totes les regidores i els regidors que van formar part de la legislatura 1979-1983

El 3 d'abril del 1979 es van celebrar les primeres eleccions locals a l'Estat Espanyol, constituïnt així el primer Ajuntament democràtic d'Alaquàs en la seua història recent. Després de 25 anys, l'Ajuntament d'Alaquàs ha volgut commemorar aquest aniversari fent un homenatge a totes les ciutadanes i els ciutadans d'Alaquàs que al llarg d'aquests anys han fet possible la consolidació de la cultura democràtica.

Per a aquesta commemoració, el dissabte 3 d'abril de 2004 a les 12 hores del matí es va celebrar al Castell d'Alaquàs una sessió extraordinària que va estar presidida per l'Alcalde d'Alaquàs, Jorge Alarte i l'exalcalde Albert Taberner, qui va encapçalar la legislatura d'Alaquàs 1979-1983. A la sessió van estar presents també totes les i els membres de la Corporació Municipal, les regidores i els regidors que formaren part de la primera corporació, representants de diferents col·lectius locals i un gran nombre de veïnes i veÏns.

En l'acte, Jorge Alarte va fer lectura pública d'una declaració institucional amb la qual es commemoren els 25 anys des que es constituïra a la ciutat el primer Ajuntament Democràtic des de l'aprovació de la Constitució Espanyola l'any 1978. En la sessió, Albert Taberner va agrair a totes les persones que van formar part del primer ajuntament democràtic, la seua voluntat i el seu esforç. A més, va convidar a la Corporació Municipal actual a continuar treballant per a la ciutat amb la mateixa il·lusió i capacitat.

A continuació, es va realitzar un homenatge a totes les dones i homes que van protagonitzar l'inici de la democràcia local, formant part com a regidores i regidors, de la legislatura 1979-1983. Abans de  la sessió, hi va haver un concert a càrrec del grup Kamer Quartet.

Després de l'acte institucional, la comitiva es va desplaçar a l'Albereda Sud on al llarg de tot el matí van tindre lloc tota una sèrie de jocs infantils per a les xiquetes i els xiquets.  
   
Aquest encontre cívic i institucional es celebra després que la Corporació Municipal aprovara el passat dia 17 de desembre una moció d'alcaldia en què es proposava un Ple Extraordinari per a commemmorar el XXV Aniversari de la Constitució dels Ajuntaments Democràtics. En la mateixa moció es proposava també declarar el dia 3 d'Abril com a Dia del Municipi, per a convertir aquesta data en un referent permanent de les i els ciutadans en relació a les institucions locals. A més a més, aquesta data serà considerada per a la propera denominació de nous carrers, places, parcs i jardins o edificis públics d'Alaquàs.